**განათლების მეცნიერებები (ინგლისურენოვანი)**

**სადოქტორო პროგრამა**

**პროგრამის სტრუქტურა**

**სასწავლო კომპონენტი** მოიცავს სავალდებული სასწავლო კურსებს -50 კრედიტი და  არჩევითი სასწავლო კურსები - 10 კრედიტი. **კვლევითი კომპონენტი** (სადოქტორო დისერტაციაზე მუშაობა) სავალდებულოა და მოიცავს 120კრედიტს.

**სასწავლო კურსები**

| **სასწავლო კომპონენტი** | **სემესტრი** | **კრედიტი** |
| --- | --- | --- |
| **სავალდებულო კურსები** |  | **60** |
| სადოქტორო კვლევაში გამოყენებული მეთოდები | I | 8 |
| დიდაქტიკა და განათლების ფსიქოლოგია | I | 7 |
| პედაგოგიური სოციოლოგია | I | 7 |
| განათლების ტექნოლოგიები | I | 7 |
| განათლების ფილოსოფია და რეფორმა | II | 7 |
| სემინარი სტატიებისა და დისერტაციის დაწერაში | II | 7 |
| სწავლა-სწავლების ინოვაციების დანერგვა | II | 7 |
| **არჩევითი კომპონენტი** |  | **10** |
| განათლების სამართლებრივი რეგულირება | II | 5 |
| კურიკულუმის, სილაბუსისა და კურსის შემუშავება და შეფასება | II | 5 |
| პროფესორის ასისტირება | II | 5 |
| გამოყენებითი ლინგვისტიკა | II | 5 |
| სოციოლინგვისტიკა | II | 5 |
| აკადემიური წერა განათლების მეცნიერებებისათვის | II | 5 |
| უმაღლესი განათლების მენეჯმენტი და ადმინისტრირება | II | 5 |
| ლიდერობა განათლებაში | II | 5 |
| ინგლისური ენის სწავლება სპეციალური მიზნებისთვის | II | 5 |
| **კვლევითი კომპონენტი** |  | **120** |
| დისერტაცია | III-VI |  |

**სწავლის შედეგები**

**ოდნა და გაცნობიერება:**

1. განათლების მეცნიერებებთან დაკავშირებული თეორიების, პრინციპებისა და პრაქტიკის ისეთი ღრმა და სისტემური ცოდნა, რომელიც არსებული ცოდნის გაფართოებისა თუ ინოვაციური მეთოდების გამოყენების საშუალებას იძლევა;
2. განათლების დარგში გამოყენებული კვლევის მეთოდების ისეთი ცოდნა, რომელიც საერთაშორისო რეფერირებად ჟურნალში გამოსაქვეყნებელ სტატიას, კვლევით პროექტსა და დისერტაციას უდევს საფუძვლად.

**უნარები:**

1. დაგეგმოს და განხორციელოს განათლების დარგის კვლევა აკადემიური კეთილსინდისიერების პრონციპების დაცვით;
2. შეიმუშაოს საკუთარი კვლევითი პლატფორმა (ანკეტები, ინტერვიუს საკითხები, ცოდნის შესაფასებელი ტესტები), დაგეგმოს და განახორციელოს ექსპერიმენტი განათლების სფეროში, მოახდინოს მიღებული შედეგების ინტერპრეტაცია სტატისტიკური მეთოდების გამოყენებით, რომელიც ახალი ცოდნის შექმნაზეა ორიენტირებული (საერთშორისო რეფერირებადი პუბლიკაციისათვის აუცილებელი სტანდარტის დონეზე);
3. შეარჩიოს განათლების მეცნიერებების ამა თუ იმ ასპექტის კვლევის (სტატიის, პროექტის, დისერტაციის) თანამედროვე თემა, ამ თემის გათვალისწინებით განახორციელოს რელევანტური კვლევითი ლიტერატურის მოძიება და კრიტიკული ანალიზი, დასვას პრობლემური კითხვები, შეარჩიოს კვლევის ადეკვატური მეთოდები და შეიმუშაოს ჰიპოთეზა, შემდეგ კი შეამოწმოს მისი ნამდვილობა, მოახდინოს მიღებული სტატისტიკური მონაცემების ინტერპრეტაცია, გადაჭრას გაანალიზებული პრობლემა. მოამზადოს საგანმანათლებლო კვლევის მიღებული შედეგები საერთაშორისო რეფერირებად ჟურნალებში პუბლიკაციისათვის, ასევე წარუდგინოს კოლეგებს და ფართო საზოგადოებას საკუთარი კვლევა პრეზენტაციის სახით;
4. დანერგოს ინოვაცია განათლების სფეროში, ახლებურად გადაჭრას განათლებასთან დაკავშირებული კომპლექსური პრობლემები, შექმნას ახალი ცოდნა;
5. პროფესიულ თემატიკაზე ცხადად და აკადემიურად განახორციელოს კომუნიკაცია, მიიღოს მონაწილეობა დისკუსიაში საერთაშორისო და ადგილობრივ პროფესიულ და ფართო საზოგადოებასთან.

**პასუხისმგებლობა და ავტონომიურობა:**

1. აკადემიურ და პროფესიულ კონტექსტში შეიმუშაოს უახლეს მიღწევებზე დამყარებული განათლების სფეროს კვლევითი პროექტები და განვითარებაზე ორიენტირებული ღონისძიებები აკადემიური და პროფესიული კეთილსინდისიერების პრინციპების დაცვით, ასევე ინოვაციურობისა და დამოუკიდებლობის დემონსტირირებით.

**შეფასების სისტემა**

შეფასების მიზანია ხარისხობრივად განსაზღვროს სტუდენტის სწავლის შედეგები აკადემიური პროგრამის მიზნებთან და პარამეტრებთან მიმართებაში.

სტუდენტის ცოდნის შეფასება ხორციელდება ზეპირი და/ან წერილობითი ფორმით. სასწავლო კურსის/კომპონენტის მაქსიმალური შეფასება 100 ქულის ტოლია. შეფასება ითვალისწინებს შუალედურ და დასკვნით შეფასებას, რომელთა ჯამი შეადგენს 100 ქულას.

შეფასების სისტემა უშვებს:

ხუთი სახის დადებით შეფასებას:

1) (A) ფრიადი – შეფასების 91 - 100 ქულა;

2) (B) ძალიან კარგი – მაქსიმალური შეფასების 81 - 90 ქულა;

3) (C) კარგი – მაქსიმალური შეფასების 71 - 80 ქულა;

4) (D) დამაკმაყოფილებელი – მაქსიმალური შეფასების 61 - 70 ქულა;

5) (E) საკმარისი – მაქსიმალური შეფასების 51 - 60 ქულა.

ორი სახის უარყოფით  შეფასებას:

1)  (FX) ვერ ჩააბარა – მაქსიმალური შეფასების 41 - 50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

2)  (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.

შუალედური და დასკვნითი შეფასებებისთვის განსაზღვრულია მინიმალური კომპეტენციის ზღვარი

შეფასების მინიმალური კომპეტენციის ზღვრი: შუალედური შეფასების 40% და დასკვნითი შეფასების 50%.

შუალედური და დასკვნითი შეფასებების ქულობრივი განაწილება, მათი მინიმალური კომპეტენციის ზღვარი და შეფასების რუბრიკები გაწერილია შესაბამისი კომპონენტის სილაბუსში.

კრედიტის მიღება შესაძლებელია მხოლოდ სტუდენტის მიერ სილაბუსით დადგენილი სწავლის შედეგების მიღწევის შემდეგ, ქვემოთ მოყვანილი აუცილებელი მოთხოვნების გათვალისწინებით:

ა) შუალედური (40%) და დასკვნითი (50%) შეფასებების მინიმალური კომპეტენციის ზღვრის გადალახვის შემთხვევაში;

ბ) საბოლოო შეფასების მაქსიმალური 100 ქულიდან მინიმუმ 51 ქულის მოგროვების შემთხვევაში.

დამატებით გამოცდაზე სტუდენტი დაიშვება იმ შემთხვევაში, თუ მან საბოლოო შეფასების მაქსიმალური 100 ქულიდან მოაგროვა 41 - 50 ქულა ან მინიმუმ 51 ქულა, მაგრამ ვერ გადალახა დასკვნითი შესაფებისთვის განსაზღვრული მინიმალური კომპეტენციის ზღვარი.

**დისერტაციის** შეფასება საბოლოოდ მოხდება შემდეგი ტერმინების გამოყენებით:

**ა) ფრიადი(*summa cum laude*)** – 91-100 ქულა, შესანიშნავი ნაშრომი;  
**ბ) ძალიან კარგი(*magna cum laude*)**  – 81-90 ქულა, შედეგი, რომელიც წაყენებულ მოთხოვნებს ყოველმხრივ აღემატება;  
**გ) კარგი(*cum laude*)** – 71-80 ქულა, შედეგი, რომელიც წაყენებულ მოთხოვნებს აღემატება;

**დ) საშუალო (*bene*)** – 61-70 ქულა, შედეგი, რომელიც წაყენებულ მოთხოვნებს ყოველმხრივ აკმაყოფილებს;  
**ე) დამაკმაყოფილებელი (*rite*)** – 51-60 ქულა, შედეგი, რომელიც, ხარვეზების მიუხედავად, წაყენებულ მოთხოვნებს მაინც აკმაყოფილებს;  
**ვ) არადამაკმაყოფილებელი (*insufficienter*)** – 41-50 ქულა, შედეგი, რომელიც წაყენებულ მოთხოვნებს მნიშვნელოვანი ხარვეზების გამო ვერ აკმაყოფილებს;  
**ზ) სრულიად არადამაკმაყოფილებელი (*sub omni canone*)** – 40 ქულა ან ნაკლები,  შედეგი, რომელიც წაყენებულ მოთხოვნებს სრულიად ვერ აკმაყოფილებს.

ზემოთ მოყვანილი„ა“–„ე“ ქვეპუნქტებით გათვალისწინებული შეფასების მიღების შემთხვევაში დოქტორანტს ენიჭება დოქტორის აკადემიური ხარისხი, „ვ“ ქვეპუნქტებით გათვალისწინებული შეფასების მიღების შემთხვევაში დოქტორანტს ენიჭება ერთი წლის განმავლობაში გადამუშავებული სადისერტაციო ნაშრომის წადგენის უფლება, ხოლო „ზ“ ქვეპუნქტებით გათვალისწინებული შეფასების მიღების შემთხვევაში დოქტორანტი კარგავს იმავე სადისერტაციო ნაშრომის წარდგენის უფლებას.